Курсова задача на тема: „Приложение за регистрация в хотел“

Целта на задачата е да се напише многонишково клиент-сървър приложение за регистрация в хотел, като всяка регистрация се запазва в база от данни.

В базата данни са въведени няколко примерни стаи със съответните характеристики, за да може да се тества програмата. Базата данни е писана на MySQL. Клиентското приложение представлява прозорец, в който потребителят да може да въведе трите си имена, телефонния си номер, дата от която иска да запази стая в хотела и датата до която ще остане. Всяко едно от тези полета е задължително. При непопълнено поле се появява диалогов прозорец, съобщаващ за нередност при попълването. Поставянето на друг символ, различен от цифра в полето за тел. номер отново води до появата на прозорец за грешка. Потребителят избира характеристиките на стаята от падащите менюта: категория, изглед, брой легла. Категорията се отнася до броя звезди на хотела. За цена се въвежда максималната желана от клиента цена (за ден). Цената е задължително поле и в него трябва да бъде въведена стойност, в противен случай ще излезе прозорец за грешка. Когато всичко е попълнено, при натискане на бутона „Търсене“ ще се появи списък с всички свободни стаи, отговарящи на характеристиките. Бутоните „Минали гости“ и „Настоящи гости“ изкарват списък с гостите на хотела, в зависимост от датата на регистрация.

Сървърът е приложение, което има връзка с базата данни и към което могат да се връзват много клиенти. Той приема данни от клиента, като ги изпраща към базата данни и обратно.

При проблем на връзката с MySQL сървъра изкарва съобщение в конзолата “Could not connect to MySQL“, в този случай трябва да се проверят паролата, url и user дали съвпадат с тези от програмата, както и дали port 3306 е свободен.

Забележка: Софтуер нужен за стартирането на задачата: Eclipse, JDK7, MySQL server или XAMPP.